คือ นอนราบปกติค่ะ เเต่อยู่ดีๆก็มันรู้สึกเเบบว่ามีเเมลงตัวเล็กๆบินเข้าไปในจมูก เลยลองหายใจเเรงๆ สั่งออกมา เเต่ว่าไม่มีอะไรออกมา ตอนนี้ก็ยังไม่รู้ว่ามันมีอยู่รึปล่าว ตอนนี้ไม่มีน้ำมูก ไม่ได้รู้สึกปวดหัว เเต่ว่าเวลากลืนน้ำลายมันรู้สึกเหมือนมีเสมหะติดอยู่นิดหน่อยค่ะ มันจะเป็นอะไรไหมคะ
สวัสดีค่ะ การมีสิ่งแปลกปลอมในจมูกนั้น หากเป็นแมลงที่ตายแล้ว จะถูกจับด้วยเซลล์ในขนจมูกหรือร่างกายสร้างสารคัดหลั่งจากจมูกเพื่อขับสิ่งแปลกปลอมออกมาได้เองแต่อย่างไรก็ตามหากเป็นแมลงที่ตายคาในจมูก อาจทำให้เกิดการอักเสบหรือติดเชื้อในเยื่อบุจมูกตามมา หรือถ้าแมลงยังไม่ตาย อาจไต่ลงไปตามทางเดินหายใจทำให้เกิดความเสียหายได้จึงควรไปพบแพทย์เพื่อตรวจอย่างละเอียดในจมูกว่ายังมีแมลงค้างอยู่หรือไม่ แพทย์จะใช้เครื่องมือทางการแพทย์คีบออกให้ต่อไป เบื้องต้นไม่พยายามเข้าไปแคะแกะเกาในจมูกเอง ไม่ใช้น้ำฉีดเข้าไปแรงๆค่ะ